Diari Oficial de la Generalitat Valenciana


Sumari del DOGV 7701, del 20-01-2016 (2015/10991)

Notificació de la sentència dictada en el procediment de modificació de mesures contenciós número 270/2015.
-----------------------------------------------------------------------------------------------------------

### Dades del document

Número de DOGV
:   7701

Data del DOGV
:   20-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10964


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de modificació de mesures contenciós número 270/2015. [2015/10211]  
Judici: modificació de mesures supòsit contenciós 000270/2015.  
  
Part demandant: Francisco de Asís Herraiz Bonilla.  
Part demandada: María Carmen Aroca Jiménez.  
Sobre: modificació mesures.  
En el judici a què es fa referència s'ha dictat la resolució la part dispositiva de la qual, literalment, és com segueix:  
  
«Dispositiva  
Estime la demanda, en la seua primera pretensió principal, presentada per Francisco de Asís Herraiz Bonilla, representat per la procuradora dels tribunals Catherine Biasoli López i assistit del lletrat Jesús Sánchez Fort, contra María Carmen Aroca Jiménez, declarada en situació de rebel·lia processal, sobre modificació de mesures definitives ordenades en la sentència de modificació de mesures dictada per aquest jutjat, en data 16 de maig de 2008, en les actuacions de modificació de mesures número 914/2007, i dispose establir una pensió d'aliments en benefici de la filla de 100 euros mensuals; les despeses extraordinàries no necessàries en cas de disconformitat les abonarà el progenitor que les vulga; i, en cas de discrepància d'alguna despesa, s'haurà de sotmetre davant de l'autoritat judicial. I això mentre no visca independentment o accedisca a la vida laboral.  
Així mateix, estime la petició subsidiària respecte a reduir la quantia de la pensió compensatòria i fixar-la en 150,00 euros mensuals, a la qual cosa haurà d'afegir-se un límit temporal màxim, en la seua percepció, de dos anys.  
Tot això sense que pertoque fer una expressa imposició de les costes processals d'aquest procediment a no cap de les persones litigants.  
Aquesta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponen, portar-ne un testimoniatge a les actuacions originals i notificar-la a les parts, fent-los saber que, en contra, hi podran interposar en aquest jutjat un recurs d'apel·lació, dins dels 20 dies següents a la notificació, amb la constitució prèvia d'un dipòsit de 50 euros en el compte de dipòsits i consignacions d'aquest jutjat en l'entitat Banco Santander SA (DA 15a LO 1/2009), que pronuncie, mane i firme.»  
  
Atés que es desconeix el domicili o la residència actuals de la part demandada, per la resolució de data d'avui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Comunitat Valenciana, per a portar a efecte la diligència de notificació al demandat.  
  
  
València, 14 de desembre de 2015.- La lletrada de l'Administració de Justícia: Vicenta María Casañ Arandiga.